text: Хай тек :: Марсоходът "Пърсивиърънс" успешно кацна и прати първа снимка от Марс (СНИМКА) :: Monitor.bg
  23:01 18 Февруари 2021
  Америсканската космическа агенция НАСА ликува след историческото кацане на марсохода Perseverance на Марс.
  Очакваше се кацането да се осъществи в 22.55 часа българско време, но събитието започна много по-рано с излъчване на живо в социалните мрежи. Задачата на "Пърсивиърънс" е да търси следи от живот на Марс.
  Това е третото посещение на земен апарат на Марс в рамките на малко повече от седмица. Два апарата от ОАЕ и Китай навлязоха в орбитата на Червената планета в два последователни дни миналата седмица.
  "Пърсивиърънс" - най-големият и сложен роувър досега на НАСА, ще е деветият космически апарат, който кацна успешно на повърхността на Марс. Досега само САЩ са успявали в това начинание.
  Спускането на "Пърсивиърънс" бе описано от НАСА като "седем минути ужас", през които контролът на полета само ще наблюдава безпомощно случващото се. Предварително програмираният апарат навлезе в атмосферата на планетата със скорост 19 500 километра в час, след това с парашут намали скоростта и се спусна окончателно на повърхността на Червената планета.